આજનો જો દિવસ ગણીયે તો લગભગ પાંચ દિવસથી જયસુખ કનુભાઇના ઘરે આવ્યો નહતો. કનુભાઇ ને એ આખી વાત જરા વિચિત્ર અને અકુદરતી લાગી. કેમકે જયસુખ એક એવુ પ્રાણી હતું કે જે પોતાના સુખ અને દુખ બંન્ને વહેંચીને જીવતું હતું. આમતો એનું અસ્તિત્વ એક સામાન્ય જંતુ જેવું , એટલેકે મારા જેવું હતું. ફરક માત્ર એટલોજ હતો કે મારી સાથે મારા બાળ અને માદા જંતુ છે જયારે એ મુકત જીવ છે. મારા મનના સમાધાન અને કંઇક અંશે જયસુખની ચિંતાને કારણે હું નીચે જયસુખને એના ઘરે મળવા ગયો.